Tartu–Valga raudteelõik

Tartu–Valga raudteelõik on raudtee Eestis.

Raudteeliinil sõidavad kaubarongid ja Elroni reisirongid liinil Tartu–Valga. 

Reisiliiklus
Liinil Tartu–Valga sõidab päevas mõlemal suunal kolm (alates 2015 a.) reisirongi.

Kuni 1. juulini 2008 oli kasutusel ka Edelaraudtee opereeritav Tartu–Elva raudteeliin, mida raudtee remondijärgsel taasavamisel (30. detsember 2009) enam ei avatud.

pisi|Tartu raudteejaam
Peatused
Tartu
Aardla
Variku (endine peatus)
Ropka
Aiamaa (endine peatus)
Nõo
Tõravere
Vapramäe (endine peatus)
Peedu
Elva
Uderna (endine peatus)
Palupera
Aakre (endine peatus)
Puka
Mägiste
Pikaantsu (endine peatus)
Keeni
Mõneku (endine peatus)
Sangaste
Raavitse (endine peatus)
Valga
pisi|Valga raudteejaam
pisi|Tartu–Valga raudtee Tõravere raudteepeatuse juures.

Pildid

Ajalugu
pisi|Laiarööpmeline Balti raudtee ja kitsarööpmelised raudteed Eestis 20. sajandi alguses
pisi|Raudteesilla ehitus üle Väikese Emajõe (1887)
pisi|Raudteesild üle Elva jõe (1889)
Balti raudtee  Tartu–Valga raudtee avati kõrvalharuna 1887. aastal, kui 1877. aastal avatud Tapa–Tartu raudteega tekkis vajadus pikendada senine raudtee Valgani, kus seda sai ühendada ehitatava Riia–Pihkva raudteega. 
 1889. aastal avati rongiliiklus Riia–Pihkva raudteel ja selle Eesti osal  Valga–Petseri raudteel.  Paljud peatuskohad ja jaamad tekkisid pärast 1887. aastat seoses rongiliikluse tihenemisega.
1888. aastal algas rongiliiklus Tartu Valga ja Riia vahel.
 Raudtee Tartu–Valga 81 3/4 versta pikkusel raudteelõigul olid raudteejaamad ja peatused: Tartu raudteejaam → 25 versta ← Uderna raudteepeatus → 24 1/4 versta ← Kuigatsi → 22 1/4 versta ← Telliste → 22 1/4 versta ← Valga raudteejaam
Raudtee Tartu–Valga–Riia 236 1/2 versta pikkusel raudteelõigul olid raudteejaamad ja peatused: Tartu raudteejaam → 25 versta ← Uderna raudteepeatus → 24 1/4 versta ← Kuigatsi → 22 1/4 versta ← Telliste → 22 1/4 versta ← Valga raudteejaam → 8 versta ← Kulpi  → 8 versta ← Strenči → 21 1/4 versta ← Valmiera raudteejaam → 20 versta ← Lenči → 18 3/4 ← Cēsis  → 14  ← Ramotzky ← 14  ← Sigulda   →  24  ← Ropaži  → 2131/2 versta ←  Riia raudteejaam.
1893. aastal riigistati Eestimaa kubermangus tegutsenud Balti raudtee ja Riia–Pihkva raudtee liideti Balti raudteega, 1907. aastal Balti raudtee ja Peterburi–Varssavi raudtee ühendamisel moodustati Loode raudtee.
1920. aastate alguses tekkis Tartu ja Elva vahel vajadus parema reisirongiühenduse järele. 1922. aastal käidi välja idee lahendada probleem nimetatud lõigu elektrifitseerimisega, kuid ideest kaugemale ei jõutud. 
1941. aastal ehitasid sakslased raudtee ümber senise 1524 mm rööpmelaiuse asemel "normaalrööpmeliseks" (1435 mm). 
1944. aasta sügisel naelutasid Punaarmee raudteeväeosad enamiku Eesti laiarööpmelistest raudteedest tagasi endisele laiusele (1524 mm). 
1991. aasta juulist lasti käiku Tartu–Palupera vaheline automaatblokeering ja kaks aastat hiljem samas dispetšertsentralisatsioon. Arved Duvin. Lugusid raudteedest Eestimaal. Lk 62
Aastatel 2008–2009 tehti raudteel kapitaalremonti, mille tulemusena kasvas sõidukiirus lõigul 120 km/h-ni ja sõiduaeg lühenes oluliselt. Raudtee suleti 1. aprillist 2008 Elvast Valgani ja 1. juulist 2008 Tartust Elvani raudteeremondi tõttu. Remont pidi lõppema sama aasta 31. oktoobril, kuid lükkus edasi.Tartu–Valga rongiliiklus seiskub raudteeremondi tõttu mitmeks kuuks – Eesti Päevaleht Raudtee avati taas pidulikult 30. detsembril 2009Taasavatud Tartu-Valga rongiliini esimene sõit osutus ülipopulaarseks - Tartu Postimees.
2014. aastal liinile tulnud Stadler FLIRT diiselrongidega seoses on valminud kõikides peatustes uued 550 mm kõrgused ooteplatvormid.
Vaata ka
 Valga–Koidula raudteelõik
 Tartu–Koidula raudteelõik
 Tapa–Tartu raudteelõik
 Eesti raudteetransport

Viited

Välislingid

 TARTU - VALGA; Eesti Raudteeajaloo Selts
 YouTube'i video: Tartu - Valga peale remonti
 ERR uudised "Tartu–Valga raudteelõigul jätkub kapitaalremont"; 6.04.2009
 Tartu Postimees "Valga rong hakkab sõitma harva"; 5.10.2009
 Tartu Postimees "Tartust sõitis rong taas Valka ning varsti saab ka Riiga"; 30.12.2009

Kategooria:Eesti raudteed
Kategooria:Balti raudtee
Kategooria:Tartu maakond
Kategooria:Valga maakond